Rudy wil 'n nuwe bladsy by VS omslaan | Netwerk24
Hoof geskiet: 'Skole moenie slagvelde word'
Skole moenie slagvelde word nie, sê die Gautengse LUR vir onderwys nadat 'n skoolhoof Vrydagoggend by 'n skool doodgeskiet is.
Man vas ná huisroof in Tulbagh, nog gevalle bekyk
'n Man is in hegtenis geneem wat moontlik verbind kan word met 'n vlaag huisrowe in die Wynland en omliggende gebied.
Nog 'n taxidiens-bestuurder in Baai doodgeskiet
Die polisie in Gqeberha ondersoek 'n moordsaak nadat nog 'n bestuurder van 'n app-gegronde taxidiens in die stad doodgeskiet is.
Motsau verbeter SA rekord; Luvo lank geskors
Die vonk is terug in Suid-Afrikaanse middelafstand-atletiek.
Proteas teen middagete in moeilikheid
Die Proteas was teen middagete in die knyp op die eerste dag van die tweede toets teen die Wes-Indiese Eilande in St. Lucia.
Rosko tower Bul-afjak in Bok-kans om
Sommige spelers sal sit en mor oor 'n afjak, maar Rosko Specman het dié een wat hy by die Bulle gekry het só goed tot sy voordeel aangewend dat dit hom tot in die Springbok-groep vir die reeks teen die Britse en Ierse Leeus help voer het.
Rudy wil 'n nuwe bladsy by VS omslaan
Deur Owen Kock 30 Julie 2018 17:30
Hy wil sy loopbaan terug op koers kry en daarom is die Springbok-skrumskakel Rudy Paige bly dat die Cheetahs sy kontrak tot einde Oktober 2019 verleng het.
Hy het in Maart by die Cheetahs met 'n korttermyn kontrak van drie maande aangesluit nadat hy 'n koue skouer van die Bulle se breier, John Mitchell, gekry het.
Rudy Paige (links) was dodelik teen die Westelike Provinsie XV-tal in die kwarteindstryd van die SuperSport-uitdaagreeks in 'n koue, nat Kaapstad. Foto: Gallo Images
Paige was een van die staatmakers in die SuperSport-uitdaagreeks. Hy was veral dodelik in die kwarteindstryd teen die Westelike Provinsie toe hy die Vrystaat XV-tal tot 'n plek in die halfeindstryd gehelp het.
Daar was sprake met sy aankoms in die Rosestad dat hy in die Pro14-reeks in aksie sou wees, maar hy het nié speelkans gekry nie.
"Ek wil my loopbaan weer op koers te kry, goeie rugby speel en 'n bydrae maak. Dit gaan nie daaroor om die Curriebeker- of Pro14-groepe te haal nie, want om te speel, is die belangrikste.
"Die besluit om die kontrak-verlenging te aanvaar, was dus nie 'n probleem nie," sê die 28-jarige Paige.
Hy sê in die kort tydjie by die Cheetahs het hy geleer wat dit verg om 'n gevaar op skrumskakel te wees, eerder as om net 'n verspreider van die bal te wees.
Paige is een van vyf skrumskakels in die Cheetahs se vergrote groep saam met Shaun Venter, Tian Meyer, Zee Mkhabela en Ruben de Haas.
Nóg 'n skrumskakel in die groep, Ruan van Rensburg, is verlede jaar op vleuel ingespan en alle aanduidings is dat dit dié seisoen weer sy voorland kan wees.
Ek wil my loopbaan weer op koers te kry, goeie rugby speel en 'n bydrae maak
Paige, wat 13 toetse vir die Bokke gespeel het, sê hy was die Bulle en by die Bokke ook in moeilike situasies en die feit dat daar amper 'n ooraanbod van skrumskakels by die Cheetahs is, beteken dat die mededinging soveel sterker is.
"Ek sal eenvoudig harder moet werk, my beste gee en in myself glo. Dan behoort dit nie te moeilik te wees nie. In elk geval, mededinging is goed vir die span en by die Cheetahs kom nie span altyd eerste, nie die individu nie," sê hy.
Paige is Rosestad toe gelok deur Franco Smith (toe nog direkteur van rugby en nou hoofafrigter).
Paie praat met groot lof van Smith.
"Hy is 'n baie gedrewe afrigter en weet watter standaarde hy van sy spelers soek. Hy weet waarnatoe hy op pad is en ek weet ek gaan groei onder sy afrigting," sê Paige.
* Die vaskopstut Gunther Janse van Vuuren (22) het 'n kontrak van twee jaar – tot einde Oktober 2020 – met die Cheetahs geteken.